Държавен вестник, бр. 55, 2022 г., стр. 11

БРОЙ  55	
Д Ъ Р Ж А В Е Н  В Е С Т Н И К 	
СТР.  11  
г) приемащата Страна поема разходите, 
свързани с настаняването, храната (дневни в 
съответствие с определените в страната нор­
ми), вътрешния транспорт и при необходимост 
предоставя преводачи;
д) приемащата Страна гарантира връщането 
на експонатите на изпращащата Страна, както 
и предоставянето на необходимите документи 
в съответствие с действащото законодателство 
на Страните.
Член 14
При участие във фестивали, провеждани 
на територията на Република България и 
Република Армения, финансовите въпроси 
се решават в съответствие с регламента на 
съответния фестивал.
Член 15
Настоящата Програма влиза в сила от 
датата на подписването є и ще остане в сила 
до 31 декември 2025 г.
По взаимно съгласие на Страните в настоя­
щата Програма могат да се правят промени.
Прекратяването на действието на насто­
ящата Програма не влияе на реализирането 
на проекти и програми, които са били иници­
ирани в рамките на настоящата Програма, но 
не са били изцяло реализирани към момента 
на прекратяването.
Разпоредбите на настоящата Програма се 
изпълняват в съответствие с националното 
законодателство и финансовите възможности 
на Страните.
Подписана в гр. София на 14 юни 2022 г. 
в два екземпляра, всеки от които на българ­
ски и арменски език, като двата текста имат 
еднаква сила. 
За Министерството 	
За Министерството
на културата на 	
на образованието, 
Република	
науката, културата
България:	
и спорта на
Атанас Атанасов,	
Република Армения:
министър	
Арарат Мирзоян,
	
министър на 
	
външните работи
4181
МИНИСТЕРСТВО 
НА ЗДРАВЕОПАЗВАНЕТО
Наредба за допълнение на Наредба № 21 от 
2005 г. за реда за регистрация, съобщаване и 
отчет на заразните болести (обн., ДВ, бр. 62 
от 2005 г.; изм., бр. 52 от 2011 г., бр. 56 от 
2014 г., бр. 5 от 2019 г.; изм. с Решение № 3618 
от 15.04.2022 г. на Върховния администра­
тивен съд – бр. 33 от 2022 г.; доп., бр. 40 от 
31.05.2022 г.) 
§ 1. В приложение № 1 към чл. 2, ал. 1 
„Списък на заразните и паразитните болести, 
които подлежат на задължителна регистрация, 
съобщаване и отчет“ се създава т. 67:
„67. Маймунска вариола.“
§ 2. В приложение № 3 към чл. 3, ал. 3 
„ДЕФИНИЦИИ за възможен, вероятен и 
потвърден случай на заразните болести, ко­
ито подлежат на задължителна регистрация, 
съобщаване и отчет“ се създава раздел 67: 
„67. МАЙМУНСКА ВАРИОЛА
67.1. Клинични критерии (с начало след  
28 февруари 2022 г.): 
67.1.1. необясним обрив по която и да е 
част от тялото и най-малко един от следните 
симптоми – повишена телесна температура 
(обикновено > 38,5°С); главоболие; болки в 
гърба; умора; локализирана или генерализи­
рана лимфаденопатия,
ИЛИ 
67.1.2. необясним генерализиран или лока­
лизиран макулопапулозен или везикулопусту­
лозен обрив с центробежно разпространение, 
с лезии с умбиликация или струпеи и най-
малко един от следните симптоми – повишена 
телесна температура (обикновено > 38,5°С); 
главоболие; болки в гърба; умора; локализи­
рана или генерализирана лимфаденопатия. 
67.2. Лабораторни критерии:
67.2.1. положителен резултат от PCR из­
следване, специфично за вируса на маймунска 
вариола,
ИЛИ
67.2.2. положителен резултат от специфич­
но за ортопоксвирус PCR изследване, което 
след това се потвърждава чрез определяне на 
нуклеотидна последователност на открития 
вирус като вируса на маймунска вариола с 
начало на симптомите след 28 февруари 2022 г.
67.3. Епидемиологични критерии – най-мал­
ко една от следните епидемиологични връзки:
67.3.1. близък контакт с потвърден или 
вероятен случай на маймунска вариола до  
21 дни преди появата на симптомите;
67.3.2. пътуване до ендемични за маймунска 
вариола държави до 21 дни преди появата на 
симптомите; 
67.3.3. наличие на множество или анонимни 
сексуални партньори до 21 дни преди появата 
на симптомите;
67.3.4. мъж, който прави секс с мъже.
67.4. Класификация на случай:
А. Възможен случай: не е приложимо.
Б. Вероятен случай: всяко лице, което 
отговаря на клиничните критерии, като при 
лице с необясним обрив по която и да е част 
от тялото трябва да съществува и епидеми­
ологична връзка или да има положителен 
резултат от лабораторен тест за инфекция с 
ортопоксвирус (напр. положително специфично 
за ортопоксвирус PCR изследване без секве­
ниране, електронна микроскопия, серология).
В. Потвърден случай: всяко лице, което 
отговаря на лабораторните критерии.“
Заключителна разпоредба
§ 3. Наредбата влиза в сила от деня на 
обнародването є в „Държавен вестник“.
За министър:  
Невена Цанкова
4378